આ બનાવ ની જાણવા મળતી વિગતો મુજબ શનિવાર સાંજના સમયે ફૈઝાન સાદીક શેખ નામનો 25 વર્ષિય યુવક લીમડા ચોકથી એમજી રોડ પર કાપડ બજાર તરફ જઈ રહ્યો હતો ત્યારે સાત લૂખ્ખા તત્વોએ આ યુવક નો પીછો કરી જૈન દેરાસર પાસે અટકાવ્યો હતો. જ્યાં તેમની સાથે ઉગ્ર બોલાચાલી કરી છરી અને પંચ દ્વારા ખૂની હુમલો કરી દેતા લોકોમાં નાશભાગ મચી ગઈ હતી. ઈજાગ્રસ્ત યુવકને લોકોએ હુમલાખોરના ચૂંગાલમાંથી છોડાવી માંગરોળની સરકારી હોસ્પિટલમાં ખસેડ્યો હતો. ફૈઝાનના માથામાં ગંભીર ઇજા હોવાથી વધુ સારવાર માટે જૂનાગઢ રીફર કરવામાં આવ્યો છે. આ બાબતે માંગરોળ પોલીસમાં બે નામજોગ સહિત અજાણ્યા પાંચ ખારવા શખ્સો સામે ફરિયાદ દાખલ કરવામાં આવી છે. માંગરોળ બંદર ખાતે લઘુમતી સમુદાયના લોકો પર અગાઉ પણ અનેકવાર હુમલાઓ થયા છે. ત્યારે હવે શહેરના ભરચક વિસ્તારોમાં પણ આવી બેફામ રીતે ખુની હુમલાઓ શરૂ થઈ જતાં લધુમતી સમાજમા ભયનો માહોલ સર્જાયો છે.